|  |  |
| --- | --- |
| Dette skema er en del af det anmeldte pædagogiske tilsyn i kommunale og private dagtilbud og  anvendes som dialogskema ved det anmeldte pædagogiske tilsyn  Skemaet vil blive offentliggjort på dagtilbuddets hjemmeside sammen med faktaskemaet. | |
| **Dagtilbud** | Privatinstitutionen Slotsparken |
| **Dato** | 23. august 2023 |
| **Deltagere** | Leder Charlotte Mathiasen  Souschef Fie  Pædagog Tina  Forældrerepræsentant: Thomas  Pædagogisk konsulent Jette Hansen |
| **Referent** | Jette Hansen |
| **Uanmeldt tilsyn** | Dato: 24. maj 2023 |
| Hvad har vi set ved det uanmeldte tilsyn og hvilket fokus havde vi i forhold til det pædagogiske grundlag? | Jeg oplever børn i små grupper spredt rundt omkring på legepladsen, hvor der leges intenst sammen.  Jeg oplever alle steder en god og harmonisk stemning og oplever kun en enkelt lille konflikt mellem 2 børn.  Ligeledes ser jeg kun nærværende voksne, som understøtter lege og øvrige aktiviteter rundt omkring på legepladsen |
| **Evt. anbefalinger og henstillinger fra det uanmeldte tilsyn** |  |
| Hvordan kan I arbejde videre med evt. anbefalinger og henstillinger? | Det anbefales at fortsætte det gode arbejde. |
| **De seks læreplanstemaer** |  |
| Hvordan arbejder I med læreplanstemaerne i institutionen?  Hvilke metoder bruger I til at planlægge arbejdet med læreplanen? Arbejder I fx didaktisk? | Slotsparken er en udeinstitution, hvilket betyder at alle børn er ude hver dag stort set hele året. Dette er pædagogerne meget opmærksomme på at fortælle nye forældre, da det samtidig kræver en del af barnets garderobe at kunne være ude i al slags vejr.  Der arbejdes med natur, udeliv og ture ud af huset i nærmiljøet, som byder på gode muligheder for udviklende aktiviteter fx på havnen og på ruinterrænet.  Det sikres, at der for så vidt kan implementeres alle læreplanstemaer i alle aktiviteter.  Ligeledes arbejdes der med de faste traditioner, som giver anledning til at arbejde med dannelse.  Der afholdes samling hver dag inden frokost, hvor der synges sange med tilhørende fagter osv.  Inden frokost skal alle børn en tur om badeværelset, her øves i at stå i kø/turtagning.  Når der gøres klar til frokost, som er madpakker hjemmefra, skiftes børnene til at være med til at dække bord. Imens læses der bøger i ventetiden.  På de faste stuemøder, planlægges der ud fra det faste årshjul.  Ledelsen er lige nu i gang med at udarbejde et nyt skema, som fremover skal bruges i forbindelse med planlægning, evaluering og dokumentation.  Det er planen at hver stue udfylder skemaet, når der holdes stuemøde. |
| **Det pædagogiske grundlag** |  |
| **Sammenhænge**  Hvordan arbejder I med overgange i institutionen?  **Læring**  Hvordan sikrer I, at alle børn har mulighed for læring?  Hvordan arbejder I med læring hele dagen?  **Børnesyn**  Hvordan vil I beskrive institutionens børnesyn?  **Dannelse og børneperspektiv**  Hvordan arbejder I med emner som ”dannelse” i personalegruppen?  Hvordan arbejder I med at inddrage børnenes perspektiv i det pædagogiske arbejde? | **Sammenhænge**:  Når et barn skal fra den ene stue til den næste, taler pædagogerne med forældrene om det. Der afholdes et overleveringsmøde mellem stuerne hvor forældrene deltager. Børnene flytter fra Rejerne til Krabberne, når de er mellem 2.6 til 3 år. Når der brobygges, spiser børnene madpakke og frugt på den nye stue. Ligeledes er barnet selv med til at flytte sine ting fra den gamle garderobe til den nye.  Ved overlevering fra institution til skole, starter børnene op i skolegruppen fra 1. april.  En dag om ugen går børnene til Beværterhuset i Vintersbølleskoven og forældrene henter selv børnene derude ved 16-tiden.  Fra april besøger skolebørnene også alle de modtagende skoler. Men der brobygges kun med Gåsetårnsskolen/Iselinge. Der afholdes overleveringsmøde med den modtagende skole.  Når børnene skal stoppe og starte i skole, afholdes der en afslutningsfest for dem. Den sidste gang børnene er i Beværterhuset, inviteres forældrene på kaffe derude.  **Læring.**  Der er læring i alt:   1. Når børnene lærer at sige ”god morgen” og ” farvel” hver dag 2. Når børnene selv bærer deres tallerken ud til opvaskemaskinen. 3. Når børnene lærer om naturen via urtehave og ture ud af huset. 4. Når børnene lærer at passe på hinanden i køen til fx badeværelset.   **Børnesyn.**  Alle børn og voksne er lige vigtige.  **Dannelse og børneperspektiv.**  Slotsparkens pædagoger siger at de danner små mennesker gennem børneperspektivet.  Børnene skal lære at respektere hinandens grænser.  Børnene inddrages i samlingen, hvor de er med til at bestemme de sange, der skal synges.  Pædagogerne fortæller, at de i hverdagen ser på børnene, hvad de har gang i og forsøger at følge børnenes spor.  Pædagogerne vil gerne fremstå som et forbillede for børnene i tale og væremåde. |
| **Evaluering** |  |
| Hvordan arbejder I systematisk med evaluering af det pædagogiske arbejde?  Giv gerne eksempler på metoder. | Der er ved at blive udarbejdet et nyt skema, som implementeres her i løbet af efteråret til pædagogerne. |
| Hvordan arbejder I systematisk med evaluering af pædagogens egen praksis? | Dette bliver en integreret del af det nye skema. |
| **Forældrebestyrelsen** |  |
| Hvis forældrebestyrelsen deltager i tilsynsmødet.  Nævn tre gode ting som der er arbejdet med det seneste stykke tid.  Hvordan oplever I at have mulighed for at bidrage i institutionen? | Thomas fra forældrebestyrelsen deltager under dette punkt.   1. Der er blevet asfalteret parkeringsplads indenfor det sidste år. 2. Ligeledes har forældrebestyrelsen arbejdet med en flydende overgang i forhold til ledelsesstrukturen fremadrettet. 3. Det næste der skal have opmærksomhed er nyt tag og ventilationsanlæg.   Bestyrelsen bidrager med stabilitet, som igen smitter af på institutionen og giver tryghed for personale og børn og forældre.  Pædagogerne fortæller at de er trygge ved deres bestyrelse.  Slotsparken har en støtteforening som er gode til at lave alle mulige forskellige tiltag, for at skaffe penge til aktiviteter, der kommer børnene til gode. |
| **Forældresamarbejde** |  |
| Hvordan sikrer I et gensidigt forældresamarbejde?  Hvordan bruger I Aula i hverdagen i forhold til forældrene? | **Gensidigt forældresamarbejde.**  Når tonen er ordentlig, glider al kommunikation meget bedre. Samarbejde bygger på tillid og troværdighed og gensidig respekt, og opfattelsen er, at forældrene tør tage/tage imod den svære snak, da det er til barnets bedste.  Der afholdes årlige forældresamtaler og der afholdes ligeledes 3 måneders samtaler ved institutionsstart og stueskift.  Ligeledes afholdes årlige forældrearrangementer såsom majstangsfest, høstfest, lanternefest, julefest med luciaoptog, forældrearbejdsdag osv.    Slotsparken er ikke opkoblet på Aula, men der er lavet en fælles Facebookgruppe, som forældrene kan være brugere af, kun forældre får adgang  (ingen bedsteforældre kan få adgang, selv om flere ønsker at være med) |
|  |  |
| **Tidlig indsats** |  |
| Hvordan sikrer I et læringsmiljø, der tager højde for børn i udsatte positioner?  Giv gerne eksempler | I perioder kan der være brug for, at et barn er tæt på en voksen. Der igangsættes særlige aktiviteter alt efter barnets behov og barnet støttes ind i gruppen.  Der gøres brug af Læseleg, hvis der fx er sproglige problematikker.  Der kan afholdes dialogmøder med relevante faggrupper fra PPR. |
| På hvilken måde samarbejdes med PPR – tale/hørekonsulenter, psykologer og fys/ergoterapeuter? | Der er godt samarbejde med PPR, som kontaktes efter behov. Dog mangler der pt en fast psykolog til Slotsparken. |
| Hvordan arbejder I med årshjul for visitation? | Årshjulet bruges aktivt ved skoleudsættelse af børn. |
| Hvordan indarbejdes viden og sparring fra psykolog og flerfagligsparring i det pædagogiske arbejde? | Slotsparken har ikke tilbud om Flerfaglig Sparring. |
| Hvordan arbejder I systematisk med skemaet motorisk screening af alle 4-årige? | Det er ikke obligatorisk for Slotsparken at screene 4-årige motorisk. |
| **Anbefalinger fra § 17,4** |  |
| På hvilken måde har personalegruppen kendskab til Børn- og  Ungepolitikken og §17.4 udvalgets anbefalinger i forhold til ”det gode børneliv”?  (Ikke relevant for private institutioner) | Privatinstitutionen Slotsparken er ikke omfattet af 17.4 anbefalingerne. |
| På hvilken måde anvendes børn- og ungepolitikken og §17.4.udvalgets anbefalinger til planlægning af det pædagogiske arbejdet? (Ikke relevant for private institutioner) | Slotsparken er ikke omfattet af Børn- og ungepolitikkens anbefalinger. |
| **Arbejdet med børns sprogvurderinger** |  |
| På hvilken måde indarbejdes de enkelte børns resultater fra sprogvurderingen i det daglige pædagogiske arbejde? | Hvis sprogvurderingen viser, at et barn har behov for mere opmærksomhed på den sproglige udvikling, kommer barnet med i en sproggruppe som samles ½ time pr uge.  De får god hjælp af områdets tale/hørekonsulent. |
| På hvilken måde er sprogarbejdet systematiseret, så alle børn sprogvurderes ved 2,10-3,4 år og igen ved 4,8-4,11 år? | Der er 2 faste pædagoger, der sprog vurderer børnene. |
| Har børnene adgang til bogstaver og tal i det fysiske læringsmiljø på alle stuer? | Der er plakater på væggene med alfabet og tal, lige som der findes puslespil med alfabetet.  Der er bøger tilgængelig på stuerne. |
| **Øvrige opmærksomhedspunkter** |  |
| Hvordan sikres det at information fra forvaltning og andre samarbejdspartnere videreformidles fra leder til personale | Vigtig info printes ud og lægges på personalestuen.  Slotsparken har ligeledes en fælles kalender med fælles info, som hver især er ansvarlig for at læse. |
| Hvis I selv skulle nævne nogle områder, hvor I kunne blive bedre, hvor skulle det så være? | Pædagogerne syntes selv, at de er godt med på alle områder. De ser frem til at få arbejdet mere intensivt med evaluerings- og udviklingsplaner, som de lige er gået i gang med. |
| Hvad tænker I, der skal til, hvis I skal hæve kvaliteten i institutionen? | Igennem det seneste år har pædagogerne arbejdet med tilknytningsteorierne via Rikke Yde Thordrups bog *Udviklende øjeblikke*, som er indkøbt til alle pædagogerne.  Der er hele tiden en opmærksomhed på den faglige udvikling i Slotsparken. |
| Evt. opsamling på drøftelser vedr. skema 1 – fakta skemaet. | Slotsparken har et meget lavt sygefravær.  Fordeling af pædagoger/medhjælpere er 90/10  Der har lige været hygiejnetilsyn af den kommunale sundhedsplejerske.  Det blev påpeget, at der skulle særlig opmærksomhed på brugen af flettede kurve på stuerne, da flettede kurve er svære at holde rene. |
| Anbefalinger | Det anbefales at afsætte den fornødne tid til at få implementeret evaluerings- og udviklingsplanerne.  Der er i den forbindelse behov for at opgradere pædagogerne i forhold til brugen af IT, hvilket der skal afsættes tid til.  Det kan anbefales at bruge fx podcasten: *Nyt børnesyn.* *Pædagogisk kvarter med Anja Kristine Hvidbjerg Olsen* som oplæg på personalemøder.  Her findes 3 afsnit om indføring i Marte Meo, som Slotsparken ønsker at arbejde mere med.  Det kan ligeledes anbefales at afsætte tid i forhold til lederskifte og ny struktur. |
| Henstillinger | Der er **ingen** henstillinger givet. |
| Konklusion – hvad skal der arbejdes videre med: | Den måde, der arbejdes med udeliv, natur og involvering af børnene i hverdagen, hvor børneperspektivet er i centrum, kan kun anbefales at arbejde videre med.  Børnene bliver set og inddraget på en pædagogisk velunderbygget måde og gør Privatinstitutionen Slotsparken til en højkvalitetsinstitution. |